rejauldu/bengali-wikipedia huggingface dataset:
জোন অ্যান হ্যাকেট (; জন্ম: ১ মার্চ ১৯৩৪ - ৮ অক্টোবর ১৯৮৩) ছিলেন একজন মার্কিন অভিনেত্রী। ১৯৬০-এর দশকে তিনি দ্য গ্রুপ (১৯৬৬) চলচ্চিত্রে অভিনয় করে শ্রেষ্ঠ বিদেশি অভিনেত্রী বিভাগে বাফটা পুরস্কারের মনোনয়ন লাভ করেন এবং পশ্চিমা ধাঁচের উইল পেনি (১৯৬৭) চলচ্চিত্রে শ্রেষ্ঠাংশে অভিনয় করেন। ১৯৮১ সালে অনলি হোয়েন আই লাফ চলচ্চিত্রে অভিনয় করে গোল্ডেন গ্লোব পুরস্কার জয় করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।  টেলিভিশনে তিনি ১৯৬২ সালে বেন কেসি ধারাবাহিকে অভিনয় করে শ্রেষ্ঠ পার্শ্ব অভিনেত্রী বিভাগে এমি পুরস্কারের মনোনয়ন লাভ করেন এবং ১৯৭৮ সালে তিনি পিবিএস চ্যানেলের মিনি ধারাবাহিক মোর্নিং বিকামস্‌ ইলেক্ট্রা-এ ক্রিস্টিন ম্যানন চরিত্রে অভিনয় করেন।  তথ্যসূত্র  বহিঃসংযোগ               বিষয়শ্রেণী:১৯৩৪-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:আইরিশ বংশোদ্ভূত অভিনেত্রী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ইতালীয় বংশোদ্ভূত অভিনেত্রী বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:ক্যালিফোর্নিয়ায় ক্যান্সারে মৃত্যু বিষয়শ্রেণী:ডিম্বাশয়ের ক্যান্সারে মৃত্যু বিষয়শ্রেণী:হলিউড ফরএভার সমাধিস্থলে সমাধিস্থ বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী বিষয়শ্রেণী:ড্রামা ডেস্ক পুরস্কার বিজয়ী বিষয়শ্রেণী:থিয়েটার ওয়ার্ল্ড পুরস্কার বিজয়ী বিষয়শ্রেণী:লস অ্যাঞ্জেলেসের অভিনেত্রী
thumb|right| right|thumb|মহাদেশীয় প্রবাহের কারণে ভারতীয় পাত মাদাগাস্কার থেকে বিভক্ত হয়ে ইউরেশীয় পাতের সাথে সংঘর্ষে পরিণত হয় যার ফলে হিমালয় সৃষ্টি হয়।  ভারতীয় পাত একটি ভূত্বকীয় পাত যা আদিতে গন্ডোয়ানাল্যান্ড মহাদেশের অংশ ছিল এবং পরে উক্ত মহাদেশ থেকে বিচ্ছিন্ন হয়ে যায়। ৫০ থেকে ৫৫ মিলিয়ন বছর আগে এটি অস্ট্রেলীয় পাতের সঙ্গে মিশে যায়। বর্তমানে এটি ইন্দো-অস্ট্রেলীয় পাতের অংশ এবং ভারতীয় উপমহাদেশ ও ভারত মহাসাগরের তলদেশে স্থিত একটি বেসিনে অংশ এই পাতের উপর অবস্থিত।   ২০০৪ সালের ভারত মহাসাগরের ভূমিকম্প  ২০০৪ সালের ডিসেম্বর ২৬ তারিখে ভারত মহাসাগরে ৯.৩ মাত্রার যে ভূমিকম্পটি হয়, তার কারণ হিসাবে চিহ্নিত করা হয়েছে ভারতীয় পাতকে। পূর্ব ভারত মহাসাগরে ভারতীয় পাতটি বর্মী পাতের তলায় আঘাত হানছে (বছরে ৬ সেমি হারে)। ইন্দো-অস্ট্রেলীয় ও ইউরেশীয় পাতের মিলনস্থলে সুন্দা খাতের সৃষ্টি হয়েছে। এই জায়গার ভূমিকম্পের কারণ হলো এই খাতের সাথে আড়াআড়িভাবে কোনো ভূত্বকীয় পাত আঘাত করা। আরেকটি কারণ হলো এই খাতের পূর্বদিকের অংশ থেকে খাত বরাবর সাগর তলদেশ স্থানান্তরিত হওয়া।  অন্যান্য বৃহৎ ভূমিকম্পের মতোই ২০০৪ সালের ২৬শে ডিসেম্বরের ভূমিকম্পের কারণ ছিলো ভূত্বকীয় পাতের চাপ সৃষ্টি হওয়া। প্রায় ১০০ কিলোমিটার অংশ জুড়ে ভাঙন সৃষ্টি হওয়া। এই ভাঙনের ফলে পাতটির প্রায় ১৬০০ কিলোমিটার অংশ পিছল যায়। ভূচ্যুতির অংশটি ১৫ মিটার সরে যায় ও সাগরের তলদেশ প্রায় কয়েক মিটার উপরে উঠে আসে। এর ফলশ্রুতিতে সুনামির সৃষ্টি হয়।  left|thumb|ইউরেশীয়, আফ্রিকীয়, ও আরব পাতের মিলনস্থল। ২০০৫ এর কাশ্মীরের ভূমিকম্পটি ভারতীয় পাতের উত্তর প্রান্তে সংঘটিত হয়।   বহিঃসংযোগ   The collision of India and Asia (90 mya — present), by Christopher R. Scotese, from the Paleomap Project. Retrieved December 28, 2004.  Magnitude 9.0 off W coast of northern Sumatra Sunday, December 26, 2004 at 00:58:49 UTC: Preliminary earthquake report, from the U.S. Geological Survey. Retrieved December 28, 2004.  বিষয়শ্রেণী:ভূত্বকীয় পাত বিষয়শ্রেণী:ভারতের ভূতত্ত্ব বিষয়শ্রেণী:ভারত মহাসাগরের ভূতত্ত্ব
মোহাম্মদ মামুন মিয়া (জন্ম: ১১ সেপ্টেম্বর ১৯৮৭; মামুন মিয়া নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলে থাকেন।  ২০০৭–০৮ মৌসুমে, বাংলাদেশী ক্লাব রহমতগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০০৯–১০ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানের হয়ে মাত্র ১ মৌসুম অতিবাহিত করার পর ঢাকা আবাহনীর সাথে চুক্তি স্বাক্ষর করেছেন। পরবর্তীকালে, তিনি ঢাকা মোহামেডানের হয়ে ৩ মৌসুম যাবত খেলেছেন। ২০১৬–১৭ মৌসুমে, তিনি ঢাকা মোহামেডান হতে বাংলাদেশী ক্লাব ঢাকা আবাহনীতে যোগদান করেছেন।  ২০০৯ সালে, মামুন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন। দলগতভাবে, মামুন এপর্যন্ত ৬টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন।  প্রারম্ভিক জীবন মোহাম্মদ মামুন মিয়া ১৯৮৭ সালের ১১ই সেপ্টেম্বর তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০০৯ সালের ২৬শে এপ্রিল তারিখে, মাত্র ২১ বছর ৭ মাস ১৬ দিন বয়সে, উভয় পায়ে ফুটবল খেলায় পারদর্শী মামুন কম্বোডিয়ার বিরুদ্ধে ২০১১ এএফসি এশিয়ান কাপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে মামুন সর্বমোট ৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল বাংলাদেশ  ২০০৯  ৪  ০ ২০১১  ৩  ০ ২০১২  ২  ০ ২০১৬  ৪  ০ ২০১৮  ১  ০ সর্বমোট  ১৪  ০  তথ্যসূত্র  বহিঃসংযোগ          বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকার ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:রহমতগঞ্জ এমএফএস-এর ফুটবলার বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:ঢাকার ফুটবলার বিষয়শ্রেণী:বাংলাদেশী পুরুষ ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:টাঙ্গাইল জেলার ব্যক্তি বিষয়শ্রেণী:ফরাশগঞ্জ স্পোর্টিং ক্লাবের ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:এশিয়ান গেমসে বাংলাদেশের ফুটবলার
মালিকা জেঘাল (জন্ম ১৯৬৫ "Malika ZEGHAL ." Centre d'Études Interdisciplinaires des Faits Religieux. ) হার্ভার্ড বিশ্ববিদ্যালয়ের নিকট প্রাচ্য ভাষা ও সভ্যতা বিভাগে সমসাময়িক ইসলামী চিন্তাভাবনা ও জীবন বিষয়ে একজন ফরাসি অধ্যাপক।  তিনি পূর্বে শিকাগো বিশ্ববিদ্যালয়ের ডিভিনিটি স্কুলে নৃবিজ্ঞান এবং ধর্মের সমাজবিজ্ঞানের সহযোগী অধ্যাপক ছিলেন।   জীবনী  তিনি ইকোল নরমাল সুপেরিউরের (রুয়ে ডি'উলম, প্যারিস) ছাত্রী ছিলেন। সেখানে তিনি ১৯৮৭ সালে ভর্তি হন। তিনি ১৯৯৪ সালে ইনস্টিটিউট ডি'এটুডেস পলিটিক্স ডি প্যারিস থেকে ডক্টরেট ডিগ্রি অর্জন করেন। তিনি ১৯৯৫ সালে নিউ ইয়র্ক বিশ্ববিদ্যালয়ের হ্যাগপ কেভোরকিয়ান সেন্টার ফর নিয়ার ইস্টার্ন স্টাডিজে  তার পোস্টডক্টরাল গবেষণা শুরু করেন। ১৯৯৫ থেকে ২০০৫ সাল পর্যন্ত দশ বছরের জন্য ন্যাশনাল ডি লা রিচার্চে সায়েন্টিফিক সেন্টারে যোগদানের জন্য ফ্রান্সে ফিরে আসেন।  তিনি তিউনিসিয়ার বিজ্ঞান, সাহিত্য ও শিল্প একাডেমির বৈজ্ঞানিক পরিষদের সদস্য।  তার লেখা গার্ডিয়েন্স দে ল'ইসলাম: লেস ওলেমাস ডি'আল আজহার ড্যানস ল'ইজিপ্টে  ফরাসি ভাষায় লেখা সমসাময়িক  আল-আজহার বিশ্ববিদ্যালয়ের উলামাদের প্রভাবের  বিশ্লেষণ করা হয়েছে।  এ. মারসোট তার থিসিসের যুক্তি দেন যে, "আজহারের উলামারা বিশ্বাস করেন যে ধর্মের অভিভাবক হিসেবে তাদের দায়িত্ব (দাওয়া) হলো  দেশের আইন শরিয়াহর সাথে সঙ্গতিপূর্ণ কিনা তা দেখা। তাই তারা রাষ্ট্রের আইন বাতিল করে শরিয়া প্রতিষ্ঠার চেষ্টা করেন।"  এই বইটি ব্যাখ্যা করে কীভাবে রাষ্ট্রের সঙ্গে আল-আজহারের উলামাদের সম্পর্ক ঐতিহ্যবাহী প্রতিষ্ঠানের বাইরে অন্যান্য ইসলামী আন্দোলনের উত্থানে সাহায্য করেছে। এর মধ্যে বিশেষভাবে মুসলিম ব্রাদারহুডের উত্থানের কথা বলা হয়েছে।  তার সাম্প্রতিকতম বই আধুনিক মুসলিম রাষ্ট্রের গঠন : মধ্যপ্রাচ্য ও উত্তর আফ্রিকায় ইসলাম ও শাসনব্যবস্থা  ২০২৪ সালে প্রিন্সটন বিশ্ববিদ্যালয় প্রেস দ্বারা প্রকাশিত হয়েছিল।   পড়ানো বিষয়  হার্ভার্ড বিশ্ববিদ্যালয়ের কলা ও বিজ্ঞান অনুষদে, তিনি প্রায়শই "GENED1123: ইসলাম এবং রাজনীতি আধুনিক মধ্যপ্রাচ্যে" নামে একটি সাধারণ শিক্ষা কোর্স, "MODMDEST 315: আল-মানার পত্রিকা ও তার প্রভাব নিয়ে সেমিনার এবং "MODMDEST 100: আধুনিক মধ্যপ্রাচ্য, বাস্তব এবং কল্পনা: একটি ভূমিকা" নামে একটি আধুনিক মধ্যপ্রাচ্যের উপর একটি কোর্স পড়ান।   গ্রন্থপঞ্জি    গার্ডিয়েন্স ডি ল'ইসলাম। Les oulemas d'al-Azhar dans l'Egypte contemporaine প্রেসেস ডি সায়েন্সেস পো, ১৯৯৬। আইএসবিএন ২-৭২৪৬-০৬৭৯-৫  Les Islamistes marocains: le défi à la monarchie La Découverte, 2005.আইএসবিএন 2-7071-4480-0 এর কীওয়ার্ড  আধুনিক মুসলিম রাষ্ট্রের গঠন : মধ্যপ্রাচ্য ও উত্তর আফ্রিকায় ইসলাম ও শাসনব্যবস্থা প্রিন্সটন ইউনিভার্সিটি প্রেস, ২০২৪।আইএসবিএন ৯৭৮০৬৯১১৩৪৩৬৯   তথ্যসূত্র    বহিঃসংযোগ    শিকাগো বিশ্ববিদ্যালয়ের ডিভিনিটি স্কুলে মালিকা জেঘাল    বিষয়শ্রেণী:ইসলামের ফরাসি পণ্ডিত বিষয়শ্রেণী:ফরাসি সমাজবিজ্ঞানী বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম
ঋতব্রত মুখোপাধ্যায় হলেন একজন ভারতীয় অভিনেতা, যিনি মূলত বাংলা চলচ্চিত্র এবং মঞ্চে কাজের জন্য পরিচিত। তিনি শিশু শিল্পী হিসেবে অভিনয়জীবন শুরু করেন এবং দ্রুতই তাঁর অভিনয় দক্ষতার জন্য প্রশংসিত হন। পরবর্তী সময়ে বিভিন্ন চলচ্চিত্র এবং ওয়েব ধারাবাহিকে তাঁর পরিপক্ব অভিনয় তাঁকে বাংলা বিনোদন জগতে একটি বিশেষ স্থান এনে দিয়েছে। তার উল্লেখযোগ্য চলচ্চিত্র হলো ওপেন টি বায়োস্কোপ (২০১৫), জেনারেশন আমি (২০১৮) এবং গোয়েন্দা জুনিয়র (২০১৯)।   কর্মজীবন  ২০১২ সালে সুজয় ঘোষ পরিচালিত কাহানি সিনেমায় একটি ছোট্ট ভূমিকায় অভিনয়ে ঋতব্রতের অভিনয় জীবন শুরু হয়েছিলো। তার পরবর্তী চলচ্চিত্র ছিল অনিন্দ্য চট্টোপাধ্যায়ের পরিচালনায় ওপেন টি বায়োস্কোপ। দুর্গা সহায় এবং দ্য ওয়াটারফল ছোট ছবিটিতেও ঋতব্রত কেঁদ্রগত চরিত্রে অভিনয় করেছিল।   চলচ্চিত্রের তালিকা  বছর চলচ্চিত্র চরিত্রপরিচালকটীকা২০১২কাহানিবিষ্ণুসুজয় ঘোষবিশেষ উপস্থিতি২০১৫ওপেন টি বায়োস্কোপকচুয়াঅনিন্দ্য চট্টোপাধ্যায়অভিষিক্ত চলচ্চিত্র ২০১৭দুর্গা সহায়ভৃগুঅরিন্দম শীল২০১৮রংবেরঙের কড়িজোগারঞ্জন ঘোষপর্ণমোচীআনোলকৌশিক করকিশোর কুমার জুনিয়রঋষি ঘোষকৌশিক গাঙ্গুলিজেনারেশন আমিঅপুমৈনাক ভৌমিক২০১৯গোয়েন্দা জুনিয়রবিক্রমমৈনাক ভৌমিকঘরে বাইরে আজঅমূল্য দত্তঅপর্ণা সেন২০২০দ্বিতীয় পুরুষ খোকাসৃজিত মুখার্জিরক্ত রহস্যবাবাইসৌকর্য ঘোষাল২০২৩প্রজাপতিসুখেনসুব্রত সেন২০২৪বিজয়ার পরে -অভিজিৎ শ্রীদাসসাদা রঙের পৃথিবীরাজর্ষি দেতিলোত্তমাসৌম্যজিৎ আদকহেমন্তের অপরাহ্নঅশোক বিশ্বনাথনআবার আসিব ফিরেপ্রদ্যুতদেবপ্রতিম দাশগুপ্তআসন্ননীতি শাস্ত্রটিবিএঅরুণাভা খাসনবীসরবীন্দ্র কাব্য রহস্যটিবিএসায়ন্তন ঘোষালবিচ্ছুরণনিখিল সেনশাশ্বত মুখার্জি   শর্ট ফিল্ম এবং ওয়েব সিরিজ  বছরশিরোনামপরিচালকপ্ল্যাটফর্মবিন্যাস২০১৭বাম্পারঋতব্রত মুখোপাধ্যায়শর্ট ফিল্ম (পরিচালক হিসেবে)২০১৮জলপ্রপাতলিপিকা সিং দারাইশর্ট ফিল্ম২০১৯গুপি গায়েনরাজদীপ ঘোষজি বাংলা সিনেমাজি বাংলা সিনেমা অরিজিনালস২০২০উৎসবের পরেঅভিনন্দন দত্তআড্ডাটাইমসওয়েব সিরিজ২০২১বয়ফ্রেন্ড এবং গার্লফ্রেন্ডশুভঙ্কর পালহইচইওয়েব সিরিজএকটা মিডনাইট টেম্পেস্টঅবন্তী চক্রবর্তীশর্ট ফিল্মবোধনসায়ান বসু চৌধুরীক্লিকশর্ট ফিল্ম২০২২শুভ ভালোবাসা দিবসঅভিনন্দন দত্তপ্ল্যাটফর্ম ৮ওয়েব অরিজিনাল ফিল্ম২০২৩সাবাশ ফেলুদাঅরিন্দম শীলজি৫ওয়েব সিরিজ২০২৪দাদুর কীর্তিরাহুল মুখার্জিহইচইওয়েব সিরিজ   থিয়েটার  বছরশিরোনামপরিচালক২০১৯আর্কিমিডিস এর মৃত্যুচন্দন সেনঅপবিত্রচন্দন সেন২০২০অমি বা আমরাশান্তিলাল মুখোপাধ্যায়যুগনায়কচন্দন সেন২০২১দেশর নামেঋতব্রত মুখোপাধ্যায়দারোগা হল ম্যানেজারশান্তিলাল মুখোপাধ্যায়২০২৩দিল্লী চলোচন্দন সেন   পুরস্কার এবং মনোনয়ন  বছরপুরস্কারশ্রেণীফিল্মফলাফল২০১৮তেলেঙ্গানা বাংলা ফিল্ম ফেস্টিভ্যাল-আয়নাসেরা পার্শ্ব অভিনেতা (পুরুষ)রংবেরঙের কড়ি২০১৯পশ্চিমবঙ্গ চলচ্চিত্র সাংবাদিক সমিতি পুরস্কারমোস্ট প্রতিশ্রুতিশীল অভিনেতাজেনারেশন আমিআহান আন্তর্জাতিক শর্ট ফিল্ম ফেস্টিভ্যালসেরা পরিচালকবাম্পার২০২২ফিল্মফেয়ার পুরস্কার পূর্বপার্শ্ব চরিত্রে শ্রেষ্ঠ অভিনেতা (পুরুষ)দ্বিতীয় পুরুষবেঙ্গল অনার অব এক্সিলেন্স অ্যাওয়ার্ডসেরা অভিনেতাহ্যেপি ভ্যালেন্টাইন ডে   ব্যক্তিগত জীবন  মুখোপাধ্যায়ের বাবা শান্তিলাল মুখোপাধ্যায়ও বাংলা চলচ্চিত্র ও টেলিভিশন শিল্পের একজন অভিনেতা।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:বাঙালি থিয়েটার ব্যক্তিত্ব বিষয়শ্রেণী:বাংলা চলচ্চিত্র অভিনেতা
রবার্ট হ্যামিল্টন অস্টিন (জন্ম ১৯৪৬) একজন আমেরিকান পদার্থবিদ এবং প্রিন্সটন বিশ্ববিদ্যালয়ের পদার্থবিজ্ঞান বিভাগের একজন অধ্যাপক।    জীবনক্রম  তিনি ১৯৪৬ সালে ইলিনয়ের সেন্ট চার্লসে জন্মগ্রহণ করেছিলেন।   তিনি ১৯৬৮ সালে হোপ কলেজ থেকে বিএ ডিগ্রি পেয়েছিলেন। তিনি  উর্বানা-চ্যাম্পেইন এর ইলিনয় বিশ্ববিদ্যালয় থেকে পদার্থবিজ্ঞানে বিষয়ে এমএস এবং পিএইচডি সম্পন্ন করেছেন।  তাঁর বর্তমান কাজ জৈবিক সিস্টেমগুলোর বিবর্তন এবং এর পিছনে গবেষণার বিষয়টিকে তুলে ধরা।    কর্মজীবন  বর্তমানে তিনি প্রিন্সটন বিশ্ববিদ্যালয়ের পদার্থবিজ্ঞানের অধ্যাপক।   তিনি আমেরিকান ফিজিকাল সোসাইটি (১৯৮৮)  এবং আমেরিকান অ্যাসোসিয়েশন ফর অ্যাডভান্সমেন্ট অফ সায়েন্সের ফেলো। তিনি ১৯৯৯ সালে ন্যাশনাল একাডেমি অফ সায়েন্সেসের সদস্য এবং ২০০৮ সালে আমেরিকান আর্টস অ্যান্ড সায়েন্সেসের সদস্য নির্বাচিত হন।   ২০০৫ সালে তিনি জুলিয়াস এডগার লিলিনফিল্ড পুরস্কার পেয়েছিলেন ।   তথ্যসূত্র    বহিঃসংযোগ      বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি
নাইটস আউট হলো ওয়েস্ট পয়েন্টের প্রাক্তন ছাত্র, কর্মী এবং শিক্ষকদের একটি সংগঠন, যারা মার্কিন সামরিক বাহিনীতে লেসবিয়ান, গে, বাইসেক্সুয়াল এবং ট্রান্সজেন্ডার (এলজিবিটি) ব্যক্তিদের খোলামেলাভাবে সেবা করার অধিকারকে সমর্থন করে। এর পাশাপাশি, তারা তরুণ কর্মকর্তাদের এলজিবিটি সৈন্যদের অবদান ও সমস্যা সম্পর্কে শিক্ষিত করতে চায়। এই গ্রুপটির নাম ওয়েস্ট পয়েন্টের অ্যাথলেটিক মাসকট 'আর্মি ব্ল্যাক নাইটস'-এর প্রতি ইঙ্গিত করে রাখা হয়েছে।   ইতিহাস  ২০০৯ সালের জানুয়ারিতে, ইউনাইটেড স্টেটস মিলিটারি একাডেমির দুইজন প্রাক্তন ছাত্র, এল পল মরিস '৮০ এবং ড্যান ম্যানিং '০৪, অ্যানাপলিসের স্নাতক স্টিভ ক্লার্ক হল, ইউএসএনএ '৭৫-এর সাথে মিলে ইউনাইটেড স্টেটস নেভাল একাডেমির এলজিবিটি প্রাক্তন ছাত্র সমিতির সমান্তরাল একটি ওয়েস্ট পয়েন্ট সংগঠন প্রতিষ্ঠার কাজ শুরু করেন। সেই সময়ে, এল পল মরিস এসএজিএএলএ -এর চেয়ারম্যান হিসেবে কাজ করছিলেন, যা ছিল যৌথ পরিষেবা একাডেমির গে এবং লেসবিয়ান প্রাক্তন ছাত্র নেটওয়ার্ক, আর ড্যান ম্যানিং ইউএসএমএ বোর্ডের প্রতিনিধি ছিলেন। এর ফলস্বরূপ, ২০০৯ সালের মার্চ মাসে নাইটস আউট প্রতিষ্ঠিত হয়।SAGALA  বেকি ক্যানিস, ইউএসএমএ '৯১, নাইটস আউট বোর্ডের চেয়ারম্যান হতে সম্মত হন এবং বোর্ডের অন্যান্য সদস্যদের মধ্যে ছিলেন এল পল মরিস '৮০, ব্রেন্ডা এস. "সু" ফুলটন '৮০, মার্গারেট উইলসন '৮৯, স্কট মেলেন্ডেজ এক্স-৯২, সারা হ্যাগ '০৩, ড্যান ম্যানিং '০৪, এবং নিউ ইয়র্ক ন্যাশনাল গার্ডের ফার্স্ট লেফটেন্যান্ট ড্যানিয়েল চই '০৩। ২০০৯ সালে এই সংগঠনের মুখপাত্র হিসেবে, ড্যানিয়েল চই মার্কিন সামরিক বাহিনীর "ডোন্ট আস্ক, ডোন্ট টেল" নীতিকে চ্যালেঞ্জ করে জাতীয় মনোযোগ আকর্ষণ করেন, যখন তিনি 'রাচেল ম্যাডো শো'-তে প্রকাশ্যে আসেন।  সদস্যপদের মূল অংশটি "আউট নাইটস" দ্বারা প্রতিনিধিত্ব করা হয়, যারা স্নাতক এবং প্রাক্তন ক্যাডেট যারা ওয়েবসাইটে লেসবিয়ান, গে, বাইসেক্সুয়াল বা ট্রান্সজেন্ডার হিসাবে প্রকাশ্যে পরিচিত। ইউএসএমএ স্নাতক এবং বর্তমান ও প্রাক্তন কর্মী ও অনুষদ সদস্যরা যারা স্ট্রেট বা এলজিবিটি হিসাবে পরিচিত হতে চান না, তারা গ্র্যাজুয়েট সাপোর্টার হিসাবে যোগ দিতে পারেন। অন্য সবাইকে অ্যালাইস হিসাবে যোগ দিতে উৎসাহিত করা হয়।  সদস্য সংখ্যা ৩৮ জন থেকে বেড়ে ৪০০ জনেরও বেশি হয়েছে, যার মধ্যে ৭৫ জনের বেশি আউট নাইটস রয়েছে।   কার্যক্রম  প্রতিষ্ঠার পর থেকে, নাইটস আউটের সদস্যরা "ডোন্ট আস্ক, ডোন্ট টেল" নীতি বাতিলের সমর্থনে এবং তাদের সহকর্মী সৈনিক ও নাগরিকদের শিক্ষিত করার জন্য কথা বলেছেন। নাইটস আউট সার্ভিসমেম্বারস লিগ্যাল ডিফেন্স নেটওয়ার্ক এবং অন্যান্য বাতিলকরণের প্রতি প্রতিশ্রুতিবদ্ধ সংস্থাগুলির সাথে নিবিড়ভাবে কাজ করেছে। পরিশেষে, নাইটস আউটের সদস্যরা ওয়েস্ট পয়েন্ট এবং সেনাবাহিনীকে সমর্থন করে একাডেমি গ্রুপগুলির সাথে কথা বলার মাধ্যমে, ডিএডিটি-পরবর্তী সেনাবাহিনীতে নেতৃত্ব দেওয়ার জন্য নেতাদের শিক্ষিত ও প্রশিক্ষণ প্রদান করে।  যেহেতু ডিএডিটি বাতিল ছিল নাইটস আউটের প্রধান প্রকল্প, তাই বাতিলকরণ সম্ভবত গ্রুপটির লক্ষ্য পরিবর্তন করবে। ফুলটন বলেছিলেন যে তারা ওয়েস্ট পয়েন্টের সাথে কাজ করবে এলজিবিটি সৈন্যদের সম্পর্কে প্রচলিত ধারণা দূর করতে।   তথ্যসূত্র   বিষয়শ্রেণী:মার্কিন যুক্তরাষ্ট্রে এলজিবিটিকিউ রাজনৈতিক ওকালতি গোষ্ঠী বিষয়শ্রেণী:যৌন অভিমুখীকরণ এবং মার্কিন যুক্তরাষ্ট্রের সামরিক বাহিনী বিষয়শ্রেণী:এলজিবিটিকিউ সামরিক-সম্পর্কিত সংস্থা
Purpose  This template is for usage by administrators, OTRS agents and copyright problems board clerks at the copyright problems board to note resolution of daily listings. Other contributors are welcome to provide feedback, but should not use these templates, which suggest that a listing is resolved.   Usage  . (See table for complete list of codes.) Signature and indentation are automatic for listings at Wikipedia:Copyright problems and Wikipedia:Suspected copyright violations.   For example, {{subst:CPC|b}} produces 20px Backwardscopy. Tag and explanation placed at talk page.  --Example (talk) 09:22, 2 November 2009 (UTC)  You can provide an optional comment at the end, by specifying adding a second parameter. For example, {{subst:CPC|n|See [http://example.com copyright policy] for details.}} produces: 20px No copyright concern. Material PD or appropriately licensed for use. {{#if:See copyright policy for details.|See copyright policy for details.|}} --Example (talk) 09:22, 2 November 2009 (UTC)  Table of codes   See also    বিষয়শ্রেণী:চিত্র সহ মন্তব্যের টেমপ্লেট
কেরান (উর্দু: کیرن) পাকিস্তানের আজাদ কাশ্মীরের নীলাম উপত্যকার একটি গ্রাম ও পর্যটন কেন্দ্র। এটি মুজফফারাবাদ থেকে নীলাম নদীর তীরে ৯৩ কিলোমিটার (৫৮ মাইল) সমুদ্রতীর থেকে ১,৫৪৪ মিটার (৫,০০০ ফুট) উচ্চতায় অবস্থিত। নীলাম গ্রামটি এখান থেকে ২.৫ কিলোমিটার (১.৬ মাইল) দূরে।  ভারতীয় কাশ্মীরে নীলাম নদীর ওপারে সংলগ্ন গ্রাম কেরান নামেও পরিচিত।  নীলাম উপত্যকা সড়ক দিয়ে কেরানে প্রবেশ করা যায় এবং মুজাফফরাবাদ থেকে ৯৩ কি.মি দূরে অবস্থিত।  আরও দেখুন আথমুকাম  তথ্যসূত্র  বিষয়শ্রেণী:নীলাম জেলার জনবসতি এলাকা বিষয়শ্রেণী:পাকিস্তানের পাহাড়ি স্থান বিষয়শ্রেণী:২০০৫ সালে কাস্মীর ভূমিকম্প বিষয়শ্রেণী:আজাদ কাশ্মীরের পর্যটক আকর্ষণ
মমতা প্রভু ( মারাঠি : ममता प्रभू, জন্ম ১লা মার্চ ১৯৮৩) হলেন ভারতের মহারাষ্ট্রের একজন টেবিল টেনিস খেলোয়াড়। তিনি ভারতীয় মহিলা টেবিল টেনিস দলের অবিচ্ছেদ্য অংশ। ২০১১ সালের জুলাই মাস পর্যন্ত, তিনি সামগ্রিক আন্তর্জাতিক টেবিল টেনিস ফেডারেশনের (আইটিটিএফ) মহিলা র‌্যাঙ্কিংয়ে ৩৫৬তম স্থানে রয়েছেন। তিনি ভারতীয় দলে চতুর্থ স্থানে রয়েছেন।   ব্যক্তিগত জীবন  মমতা মুলুণ্ড কলেজ অফ কমার্স থেকে বিকম স্নাতক। তিনি ওয়েলিংকর কলেজ থেকে ব্যবস্থাপনায় পোস্ট গ্র্যাজুয়েট ডিপ্লোমা সম্পন্ন করেছেন। তাঁর প্রধান শখ হল নেট সার্ফিং, বই পড়া, নতুন জায়গায় যাওয়া এবং নতুন রান্না খাওয়া। তিনি বাচ্চাদের সাথে থাকতে পছন্দ করেন।   খেলার শৈলী এবং সরঞ্জাম  মমতার খেলার ধরন আক্রমণাত্মক । তিনি স্টিগা সিআর ব্লেডে চ্যালেঞ্জার অ্যাটাক (পিম্পল) এবং ডনিক আকুডা এস-১ ব্যবহার করেন।   কর্মজীবন    বিশ্ব ইভেন্ট  মমতা ২০১০ সালে  ভারতে অনুষ্ঠিত দিল্লি কমনওয়েলথ গেমস এবং পরে চীনে অনুষ্ঠিত কুয়াংচৌ এশিয়ান গেমসে ভারতীয় মহিলা টেবিল টেনিস দলের সদস্য হিসেবে অংশগ্রহণ করেছিলেন। কমনওয়েলথ গেমসে মমতা ভারতের হয়ে রৌপ্য পদক জয়ী দলের একজন সদস্য ছিলেন। ফাইনালে সিঙ্গাপুরের কাছে ভারত হেরেছিল ০-৩ সেটে।  এশিয়ান গেমসে, দলগত বিভাগে মমতা মালদ্বীপের মহম্মদ মুইনাকে গ্রুপের প্রথম ম্যাচে পরাজিত করেন।  ভারত মালদ্বীপের বিরুদ্ধে  ৩-০ ফলাফলে বিজয়ী হয়। কোয়ার্টার ফাইনালে চীনের কাছে ভারত ০-৩ ফলাফলে পরাজিত হয়।  দ্বৈত ইভেন্টে মৌমা দাসের সাথে জুটিতে তাঁরা সিঙ্গাপুরের লি জিয়াওয়েই এবং সান বেইবেই- এর জুটির কাছে পরাজিত হন।  তিনি চীনের সাংহাইতে ৪৮তম বিশ্ব টেবিল টেনিস চ্যাম্পিয়নশিপে ভারতের প্রতিনিধিত্ব করেন। তিনি চিলি ওপেন, ২০০৬ সালে আমেরিকান ওপেন এবং ভিয়েতনামে অনুষ্ঠিত গোল্ডেন র‌্যাকেট টুর্নামেন্টেও খেলার জন্য নির্বাচিত হন। তাঁর অন্যান্য ইভেন্টের মধ্যে রয়েছে ২০০৯ সালে ডিপিআর কোরিয়ায় আন্তর্জাতিক টেবিল টেনিস টুর্নামেন্ট। একই বছরে, তিনি ভারতের ইন্দোরে অনুষ্ঠিত ইন্ডিয়ান ওপেন আইটিটিএফ প্রো-ট্যুরে ভারতের প্রতিনিধিত্ব করেন। ভারতের লখনউতে অনুষ্ঠিত ১৯ তম এশিয়ান টেবিল টেনিস চ্যাম্পিয়নশিপে তিনি আবারও ভারতের হয়ে খেলেছিলেন।   জাতীয় চ্যাম্পিয়নশিপ  ২০১১ সালের জানুয়ারিতে, ভারতের কলকাতায়, ৭২তম সিনিয়র ন্যাশনাল ও ইন্টার-স্টেট টেবিল টেনিস চ্যাম্পিয়নশিপে, মমতা প্রভু মহারাষ্ট্র এ দলের প্রতিনিধিত্ব করেন। একক ইভেন্টে, মমতা প্রথমবার ফাইনালে পৌঁছেছিলেন কিন্তু পেট্রোলিয়াম স্পোর্টস প্রমোশন বোর্ডের (পিএসপিবি) কে. শামিনির  কাছে হেরে যান।  দলগত ইভেন্টে, তিনি চ্যাম্পিয়নশিপের সমস্ত ম্যাচ জিতে মহারাষ্ট্র এ-দলকে সেমিফাইনালে তোলেন। তবে সেমিফাইনালে দুটি ম্যাচ জিতলেও, দলটি শক্তিশালী পশ্চিমবঙ্গ দলের কাছে ২-৩ ব্যবধানে হেরে যায়।  ২০০৭ সালে, তিনি ভারতের শিলংয়ে অনুষ্ঠিত ইন্ডিয়ান ওপেন টেবিল টেনিস টুর্নামেন্টে একটি স্বর্ণপদক জিতেছিলেন।   চাকরি  মমতা বর্তমানে দেনা ব্যাঙ্কে মার্কেটিং ম্যানেজার হিসেবে কাজ করছেন এবং টুর্নামেন্টে তাদের প্রতিনিধিত্ব করেন। তিনি দেনা ব্যাংকের ব্র্যান্ড অ্যাম্বাসেডরও। তিনি ভারতীয় ক্রীড়া ইউনিফর্ম এবং নিজের বিশেষ স্ট্রোকগুলি প্রদর্শন করে ব্যাঙ্কের সাম্প্রতিক একটি বিজ্ঞাপনেও উপস্থিত ছিলেন।   আরও দেখুন    পৌলমী ঘটক  মৌমা দাস  শামিনী কুমারেসান   তথ্যসূত্র   বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:১৯৮৩-এ জন্ম বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:মহারাষ্ট্রের নারী ক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:ভারতীয় নারী টেবিল টেনিস খেলোয়াড়
একটি রান্নাঘর হল বাস-বাড়িতে বা বাণিজ্যিক প্রতিষ্ঠানের খাদ্য তৈরির প্রস্তুতিতে ও রান্নার কাজে ব্যবহৃত একটি কক্ষ বা একটি কক্ষের অংশ। একটি আধুনিক মধ্যবিত্ত আবাসিক রান্নাঘর সাধারণত একটি চুলা, গরম এবং ঠান্ডা পানির কল, একটি ফ্রিজ, ছুরি, মসলার পাত্র, তাক ইত্যাদি বিভিন্ন জিনিসে সজ্জিত থাকে। অনেক পরিবারে একটি মাইক্রোওয়েভ ওভেন, একটি ডিশওয়াশার এবং অন্যান্য বৈদ্যুতিক যন্ত্রপাতি থাকে। একটি রান্নাঘরে প্রধানত খাদ্য সংরক্ষণ, প্রস্তুত ও রান্না করা হয়। রান্নার কক্ষ বা এলাকাটি খাওয়ার জন্য (যেমন সকালের নাস্তা), বিনোদনের এবং ধোয়ার কাজে ব্যবহার করা হতে পারে। রান্নাঘরের নকশা এবং নির্মাণ কাজ বিশ্বব্যাপী একটি বিশাল বাজার।  তথ্যসূত্র  বহিঃসংযোগ  বিষয়শ্রেণী:রান্নাঘর বিষয়শ্রেণী:কক্ষ বিষয়শ্রেণী:খাদ্য ও পানীয় প্রস্তুতি
অ্যান্ডারসন লুইস ডি সুজা  (জন্ম ২৭ আগস্ট ১৯৭৭), যা ডেকো নামেও পরিচিত (), একজন প্রাক্তন পেশাদার ফুটবলার, যিনি মূলত আক্রমণাত্মক মিডফিল্ডার বা মধ্যমাঠের খেলোয়াড় হিসেবে খেলতেন। ব্রাজিলে জন্মগ্রহণ ও বেড়ে ওঠা, তিনি পর্তুগাল জাতীয় দলের হয়ে খেলেছেন। তিনি বর্তমানে বার্সেলোনার ক্রীড়া পরিচালক হিসেবে কাজ করছেন।  ডেকো হলেন সেই কয়েকজন খেলোয়াড়ের মধ্যে একজন যিনি ২০০৪ সালে পোর্তোর হয়ে এবং ২০০৬ সালে বার্সেলোনার হয়ে দুটি ক্লাবের হয়ে উয়েফা চ্যাম্পিয়ন্স লিগ জিতেছেন। পোর্তোর চ্যাম্পিয়ন্স লিগ জয়ী মৌসুমে তিনি উয়েফা ক্লাব ফুটবলার অফ দ্য ইয়ার এবং উয়েফা সেরা মিডফিল্ডার নির্বাচিত হন এবং ২০০৪ সালের উয়েফা চ্যাম্পিয়ন্স লিগ ফাইনালে ম্যান অফ দ্য ম্যাচ নির্বাচিত হন। ডেকোই প্রথম খেলোয়াড় যিনি পোর্তো এবং বার্সেলোনা, দুটি ক্লাবের হয়ে উয়েফা সেরা মিডফিল্ডার পুরস্কার জিতেছিলেন। ইন্টারন্যাশনালের কাছে হেরে যাওয়া সত্ত্বেও , ২০০৬ ফিফা ক্লাব বিশ্বকাপের গোল্ডেন বল এবং ফাইনালে ম্যান অফ দ্য ম্যাচের পুরস্কার পান তিনি।  পাঁচ বছর পর্তুগিজ বসবাসের পর ২০০২ সালে ডেকো পর্তুগিজ নাগরিকত্ব পান এবং পরবর্তীতে পর্তুগাল জাতীয় দলের হয়ে আন্তর্জাতিকভাবে খেলার সিদ্ধান্ত নেন। তিনি তাদের হয়ে ৭৫টি ক্যাপ অর্জন করেছেন, দুটি উয়েফা ইউরোপীয় চ্যাম্পিয়নশিপ এবং দুটি ফিফা বিশ্বকাপে খেলেছেন, ২০০৪ সালের ইউরোর ফাইনালে পৌঁছেছেন এবং ২০০৬ বিশ্বকাপে চতুর্থ স্থান অর্জন করেছেন।   ব্যক্তিগত জীবন  ডেকো হলেন তার প্রাক্তন ফুটবলার আলেকসান্দ্রো এবং রিচার্লিসনের শ্যালক। ডেকো লরিয়াস স্পোর্ট ফর গুড ফাউন্ডেশনের একজন রাষ্ট্রদূত। তার একটি দাতব্য সংস্থাও রয়েছে, ডেকো ইনস্টিটিউট, যা সাও পাওলোর কাছে ব্রাজিলের ইন্দাইতুবা শহরে অবস্থিত, যেখানে তিনি বেড়ে ওঠেন।   অবসর গ্রহণের পর, ডেকো আয়ারল্যান্ডের ডাবলিনে নিবন্ধিত একটি ক্রীড়া সংস্থা ডি২০ স্পোর্টস ম্যানেজমেন্ট প্রতিষ্ঠা করে। এই সংস্থাটির ক্লায়েন্টদের মধ্যে রয়েছেন ব্রাজিলিয়ান আন্তর্জাতিক ফ্যাবিনহো এবং বুরকিনা ফাসোর আন্তর্জাতিক এডমন্ড তাপসোবা, ২০১৭ সালে ৩০০,০০০ ইউরো মুনাফা অর্জন করেছে।   তথ্যসূত্র   বিষয়শ্রেণী:১৯৭৭-এ জন্ম বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:পোর্তো